Πράσινη σαλάτα με ποντιακό, καπνιστό, τυρί γαΐς και γλυκόξινη σάλτσα
Μια πολύ νόστιμη και δροσιστική σαλάτα με μια υπέροχη γλυκόξινη σάλτσα που συνδυάζεται ιδανικά με το αλμυρό και καπνιστό τυρί γαΐς.
320-350 γρ. σαλατικά, όπως μαρούλια διαφόρων ειδών, λόλα, σπανάκι, ρόκα κ.ά., πλυμένα, στεγνά και χοντροκομμένα , 10 φρέσκα κρεμμυδάκια, ψιλοκομμένα , 1 μάτσο δυόσμος, ψιλοκομμένος , 1 μάτσο μαϊντανός, ψιλοκομμένος , 100 γρ. γαΐς τυρί καπνιστό, μαδημένο στις κλωστές του, 5 κουτ. σούπας μαρμελάδα φράουλα ή από φρούτα του δάσους , 1 κουτ. σούπας μουστάρδα χυμός και ξύσμα από 2 λεμόνια , 200 ml ελαιόλαδο , αλάτι, φρεσκοτριμμένο πιπέρι
Για να φτιάξουμε την πράσινη σαλάτα με καπνιστό τυρί γαΐς και γλυκόξινη σάλτσα, ξεκινάμε βάζοντας σε ένα μπολ τη μαρμελάδα, τη μουστάρδα, το ξύσμα, τον χυμό και αλατοπίπερο και τα χτυπάμε καλά με το σύρμα μέχρι να αναμειχθούν. Συνεχίζοντας το χτύπημα, προσθέτουμε το ελαιόλαδο σε αργή ροή, όπως φτιάχνουμε μαγιονέζα, μέχρι να φτιάξουμε μια λεία, κρεμώδη σάλτσα.Σε μια σαλατιέρα ανακατεύουμε τις πρασινάδες, τα φρέσκα κρεμμυδάκια και τα μυρωδικά.Ζεσταίνουμε ελαφρώς τη σάλτσα σε ένα κατσαρολάκι, ανακατεύοντας, μέχρι να γίνει χλιαρή και ημίρρευστη.Περιχύνουμε τη σαλάτα, ανακατεύουμε, σκορπίζουμε τις κλωστές από το καπνιστό τυρί γαΐς και σερβίρουμε.
Λαχανικά,Τυρί